钦定古今图书集成/方舆汇编/职方典/第1452卷 > 《议处思田事宜》林富
## 钦定古今图书集成/方舆汇编/职方典/第1452卷 > 《议处思田事宜》林富

一曰添设流官县治于思龙。臣勘得思龙等地方，系
是南宁府宣化县属乡，但相远隔，往回动经旬日，以
故官府之政令不行，人户之粮差各负，积年奸蠹因
得以夤缘上下，掊克自肥，以致逃叛相寻，公私俱困。
今若设立县治，选置长吏为之承流宣化，以和辑人
民，变化风俗，联属向武诸州，招徕那茄、马拗诸寨，民
“情土俗最为相应。但该乡久属南宁，一旦割归田州，

土官衙门，未免陵轹蹂躏、额外剥削，生人之受害不
足言，而地方之事从此坏矣。”故知府蒋山卿以为割
肉补疮，盖察知人情故耳。臣备访之故老，参之僚属，
佥谓思龙须设县治，必于那久，但其中之谋画不能
尽善，是以各贼出没不常，横行无忌。缉事之设，本为
访察贼情，一有军机，辄先走报；抚安之设，本为招抚
猺獞。寇贼生发，反为掩饰。是以有所倚赖，敢于弄兵。
及其罪恶贯盈，剿伐必加掾房军牢获其常例，往往
露泄，使先为备。狼兵进山，受其私贿，往往卖路，纵其
逃匿。是以兵至则遁，兵退复乱。即今有事于地方，先
期拘集缉事抚安诸人，禁于一室，令其开报“极恶村
分若干、每村贼犯若干、亡命奸徒若干，与夫地之险
阻厄塞，路之多少远近，或征或剿，就以此辈为之向
道。有功之日，免其前罪；有透泄者，以军法处治。”其文
移往来尢贵密速罔俾《掾牢》得以先漏调兵发兵亦
然勿令目兵得以卖路则通彝之弊庶几可革剿捕
之功计日可成。